**Izlet v najhladnejši kraj v Sloveniji – Babno Polje in širšo Notranjsko z Alenko Veber Rihtarjevo**

Datum izleta: **ponedeljek, 21. oktober 2024**

Odhod: ob 7.00 TUŠ Novo mesto / Predviden prihod: okrog 19.00 (TUŠ Novo mesto)

Predviden čas kosila: **14.30**. Pri prijavi navedite, če imate zahteve glede kosila (vegi, brez glutena)

Turistična vodnica Alenka Veber se vam bo pridružila na AP na Uncu. Na Uncu se boste ustavili pri doprsnem kipu generalu Rudolfu Maistru, letošnje leto je posvečeno prav njemu, ter izvedeli, kako je general Maister povezan z Notranjsko. Sledila bo vožnja mimo enega od največjih protiturških taborov na Slovenskih tleh v Cerknici do Cerkniškega jezera, kjer bo čas za jutranjo kavo in nezahteven sprehod do Cerkniškega jezera.

Nato se boste ustavili v muzeju Jezerski hram ter si ogledali maketo Cerkniškega jezera, multivizijo ter etnološki park, kjer posebno pozornost posvečajo izdelavi jezerskega čolna. Sledila bo vožnja do najhladnejšega naseljenega kraja v Sloveniji – Babnega Polja, kjer že 200. let trmasto vztraja Rihtarjeva domačija, za katero zgledno skrbi prav vaša vodnica Alenka. V zadnjih letih je domačija doživela temeljito prenovo, vsa gospodarska poslopja so preurejena v muzejske prostore, ki si jih boste tudi ogledali. Popili boste medeno žganje, na voljo pa bo tudi domači med.

Sledila bo vožnja prek Gorenjega Jezera do Rakeka, kjer boste imeli kosilo. Po kosilu pa bo tudi čas za ogled Plečnikove cerkve. Po ogledu cerkve sledi vožnja proti domu.

Prijave do zasedenosti prostih mest oziroma najpozneje **do 13. oktobra 2024** na anita.jakse@ric-nm.si oziroma na **t:**   00386 (0) 7 393 45 66 **m:** 00386 (0) 31 337 758. Po prijavi in potrditvi izleta vam bo Zavod Rihtarjeva domačija po e-pošti poslal račun, ki ga boste poravnali do dneva izleta. V primeru odpovedi izleta iz zdravstvenih razlogov, se obdrži akontacija za avtobus, organizacijo in vodenje.

Cena izleta pri udeležbi 40 potnikov **59,00 EUR** na osebo vključuje organizacijo, avtobusni prevoz, vse vstopnine in kosilo. V primeru manjšega števila prijavljenih si pridržujemo pravico do spremembe cene izleta!

**Za vas je izlet pripravil Zavod Rihtarjeva domačija, Babno Polje 67, 1386 Stari trg pri Ložu.**